'મૈં, નરેન્દ્ર દામોદરદાસ મોદી' : 2014 અને 2019ની શપથમાં ફરક અને સામ્ય શું?\nપાંચ વર્ષ સરકાર ચલાવ્યા બાદ 2019માં નરેન્દ્ર મોદી અને અમિત શાહની જોડીએ આ કરિશ્માને વધારીને બીજી ટર્મમાં ભાજપને 303 અને એનડીએને 353 સુધી પહોચાડ્યો.

30 મે, 2019 એ રીતે ભાજપ અને આરએસએસ બંને માટે બીજો ઐતિહાસિક દિવસ છે.

પહેલો ઐતિહાસિક દિવસ હતો 26મી મે, 2014, જ્યારે મોદી સરકારનો પહેલો શપથવિધિ સમારોહ થયો હતો. શપથવિધિ પહેલાં સવારે મોદી મહાત્મા ગાંધીની સમાધિ રાજઘાટ ગયા હતા, ત્યાં તેમણે સમાધિ પર માથું નમાવી ગાંધીજીને શ્રદ્ધાંજલિ અર્પી.

તમે આ વાંચ્યું કે નહીં?

મોદીમાં પરિવર્તન

શું વડા પ્રધાન બનવા જતા મોદી બદલાયા હતા? અત્યાર સુધી સહુને નમાવતા મોદીને એ મે મહિનામાં દિલ્હીમાં લોકોએ બે-બે વાર જાહેરમાં આટલું બધું નમતા જોયા. એક સંસદમાં પ્રવેશ વખતે અને બીજી વાર ગાંધીજીની સમાધિ પર.

2019માં મોદી શપથ લેતા પહેલાં રાજઘાટ ઉપરાંત અટલ સમાધિ અને નેશનલ વૉર મેમોરિયલ પણ ગયા. એ મોદીની બદલાયેલી પ્રાયોરિટીની નિશાની છે.

તારીખ 30 મે, 2019: સાંજે બરાબર 7ને 6 મિનિટે, 13ના આંકડે નરેન્દ્ર મોદીએ બીજી વખત વડા પ્રધાનપદના શપથ લીધા. "મૈં, નરેન્દ્ર દામોદરદાસ મોદી..."

નરેન્દ્ર મોદીએ શપથ લેવાનું શરૂ કર્યું એની સાથે જ તાળીઓનો વણથંભ્યો ગડગડાટ શરૂ થયો. 

હાજર 8000 વીવીઆઈપી ઉપરાંત, લાઇવ ટીવી પર દેશ અને દુનિયાના કરોડો ભારતીયોની આંખો અને કાન એક ચિત્તે ટીવી સ્ક્રીન પર. એક નવી આશા, અપેક્ષા અને અવર્ણનીય ઉમંગ.

2014માં મોદીના આ શબ્દો સાથે એક નવો યુગ - 'મોદીયુગ' શરૂ થયો હતો અને દેશનો સમય બદલાયો હતો. પૂર્ણ બહુમત સાથેની એક એવી સરકારના વડા પ્રધાનના આ શપથ હતા કે જે સાથી પક્ષોના દબાણથી સંપૂર્ણ મુક્ત હતા. દેશની જનતાએ 30 વરસ બાદ દેશના 15મા વડા પ્રધાનને આવો અલભ્ય મોકો આપ્યો હતો. 2019માં દેશની જનતાએ મોદીને વધુ મોટા મૅન્ડેટ સાથે વધુ પાંચ વર્ષનું શાસન આપ્યું છે.

તારીખ 30મી મે, 2019. સાંજે 7 વાગે દિલ્હીમાં અંગ્રેજોએ બનાવેલા ભવ્ય રાષ્ટ્રપતિભવનના પ્રાંગણમાં  યોજાયેલો મોદી સરકારનો શપથવિધિ સમારોહ અનેક રીતે ઑફબીટ હતો. તિરંગી રોશનીથી ચમકતા રાષ્ટ્રપતિભવનના ઘુમ્મટ સામેના વિશાળ પ્રાંગણમાં 2014 કરતાં બમણા - 8000 અતિથિ અને વિશિષ્ઠ અતિથિઓ હતા.

2019માં બીમસ્ટેક દેશોના વડાઓ હાજર હતા. જેમાં પાકિસ્તાન નથી. 2014નો શપથવિધિ ભારતની નવી સરકારનો હતો, પણ એ આઝાદી બાદનો સૌપ્રથમ શપથવિધિ હતો, જેમાં પડોશી પાકિસ્તાનના વડા પ્રધાન નવાઝ શરીફ સહિત દક્ષિણ એશિયાના અન્ય છ સાર્ક દેશોના રાષ્ટ્રાધ્યક્ષો પણ...\n\ntl;dr:
તારીખ 30 મે, 2019ની મોદી સરકારનો શપથવિધિ સમારોહ 2.0 એક રીતે જોઈએ, તો પાંચ વરસ પહેલાંની તારીખ 26 મે, 2014નો ઍક્શન રિપ્લે છે. 2014માં નરેન્દ્ર મોદીએ એકલે હાથે ભાજપને 543માંથી 282 બેઠકોની ગંજાવર બહુમતી અપાવી હતી અને એનડીએની 336 બેઠકો હતી.